Diari Oficial de la Generalitat Valenciana


Sumari del DOGV 5510, del 11-05-2007 (2007/4388)

Informació pública de l'aprovació del projecte d'urbanització del sector PP-28 Cala 2 del Pla General d'Ordenació Urbana de la Vila Joiosa.
-------------------------------------------------------------------------------------------------------------------------------------------

### Dades del document

Número de DOGV
:   5510

Data del DOGV
:   11-05-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/4388


Data del document
:   20-03-2007

Organisme emissor
:   Ajuntament de la Vila Joiosa

Tipus de document
:   Informació Pública

Descriptors 

:   * Vila Joiosa, la
    * pla d'urbanisme
    * administració local

De conformitat amb el que estableix l'article 346 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, en relació amb l'article 152 de la Llei Urbanística Valenciana, per mitjà del present anunci es fa públic que l'alcalde ha dictat la Resolució número 837, en data 14 de març de 2007, que literalment diu:  
«- Vist el projecte d'urbanització presentat en data 18 de març de 2003, amb registre d'entrada 2636, per Rafael Vallcanera Bixquert, en nom d'Infranostrum, SL.  
Vista l'acta de protocol·lització presentada en data 20 de desembre de 2006, amb registre d'entrada 16355, per Rafael Vallcanera Bixquert en nom d'Infranostrum, SL, que integra les actuacions seguides durant la informació pública d'este expedient.  
Vist l'informe tècnic emés per l'enginyer de camins, canals i ports, de 12 de març de 2007, que literalment diu:  
"/?/  
Antecedents  
El 26 de juny de 2002 es va registrar d'entrada (núm. 6272) en este ajuntament una alternativa tècnica per a desenvolupar el sector PP-28 Cala 2, presentada per la mercantil Infranostrum, SL, a la qual s'adjuntava, entre altres documents, un projecte d'urbanització.  
El 7 d'agost de 2002 les empreses Edicsa y Calviga, SL, presentaven una altra alternativa tècnica (número de registre d'entrada 7533), per a desenvolupar este sector. A l'alternativa esmentada s'adjuntaven, entre altres documents, un avantprojecte d'urbanització.  
L'alternativa tècnica presentada per Infranostrum, SL, es va sotmetre a informació pública mitjançant la publicació en el diari Información de 21 de novembre de 2002; i en el Diari Oficial de la Comunitat Valenciana número 4389, de 29 de novembre.  
Amb data 24 de gener de 2003 s'emet un informe firmat per l'enginyer de camins municipal sobre aspectes generals del projecte d'urbanització i avantprojecte d'urbanització presentats per Infranostrum, SL, i Edicsa y Calviga, SL, respectivament, on s'assenyalaven una sèrie de deficiències i correccions.  
Amb data 3 de febrer de 2003 s'acorda provisionalment la programació del sector PP-28 Cala 2 per a desenvolupar l'alternativa tècnica proposada per Infranostrum, SL, designant com a agent urbanitzador la mercantil Infranostrum, SL, si bé no s'estima procedent l'aprovació del projecte d'urbanització. En el mateix acord es requereix l'agent urbanitzador perquè aporte el projecte d'urbanització, rectificat i ajustat a la PJE i incloent-hi l'esmena de deficiències incloses en l'informe de l'enginyer de camins municipal de data 24 de gener de 2003.  
Amb data 18 de març de 2003 la mercantil Infranostrum, SL, presenta un projecte d'urbanització del sector PP-28 Cala 2, amb data de redacció de febrer de 2003.  
Amb data 28 de juny de 2006 es requereix la mercantil Infranostrum, SL, per a sotmetre a informació pública el projecte d'urbanització i el projecte de reparcel·lació del sector PP-28 Cala 2, en compliment del que disposa la disposició final segona, disposició transitòria primera i articles 154, 90 i 134 de la Llei 16/2005, de 30 de desembre, de la Generalitat, Urbanística Valenciana.  
Amb data 20 de desembre de 2006 es registra un escrit presentat per la mercantil Infranostrum, SL, en el qual es justifica el compliment dels tràmits requerits pel decret del regidor delegat d'Urbanisme de data 28 de juny de 2006, adjuntant-hi una còpia completa, tant del projecte d'urbanització com del projecte de reparcel·lació del sector PP-28 Cala 2.  
Vist el que s'ha dit adés, el tècnic que subscriu informa:  
Sobre el projecte d'urbanització  
1. El projecte d'urbanització es divideix en dos projectes complets independents, el primer d'ells relatiu a obra civil i el segon relatiu a Informació pública de l'aprovació del projecte d'urbanització del sector PP-28 Cala 2 del Pla General d'Ordenació Urbana de la Vila Joiosa. [2007/4388]Ajuntament de la Vila Joiosainstal·lacions elèctriques i de telecomunicacions. Cada un d'ells disposa d'una memòria i annexos, plans, plec de prescripcions tècniques particulars i document de mesuraments i pressupost. A tots els efectes es considerarà un únic projecte d'urbanització, compost de dos projectes específics.  
2. El projecte d'urbanització està visat pel col·legi professional corresponent.  
3. El projecte d'urbanització inclou un pla d'àmbit d'actuació, definint un àmbit total de 121.950 metres quadrats, àmbit que es correspon exactament amb el definit en l'acord de programació.  
4. El pressupost d'execució material de les obres d'urbanització ascendeix a 2.789.310,92 euros, pressupost que es correspon exactament amb el de l'acord de programació.  
5. El termini d'execució s'estableix en 18 mesos. El termini de garantia queda establit en un any.  
6. El projecte corregeix les deficiències o aspectes esmenables indicats en l'informe emés per l'enginyer municipal amb data 24 de gener de 2003.  
7. Amb el projecte presentat pot considerar-se que queden definits els serveis i infraestructures bàsiques que cal considerar en qualsevol obra d'urbanització i que s'ajusten a les recomanacions que respecte d'obres d'urbanització estableix el Pla General d'Ordenació Urbana (PGOU) de la Vila Joiosa (disposició addicional cinquena).  
8. L'agent urbanitzador està obligat a executar totes les obres definides en el projecte presentat, amb independència que per error o omissió no hi hagen quedat correctament valorades, així com qualssevol altres no específicament previstes en el projecte però necessàries per a l'execució de les sí que estan definides en el projecte.  
9. No obstant el que s'ha vist adés, es considera adequat establir les següents condicions que cal tenir en compte, tant en la fase prèvia a l'inici de les obres, com durant la fase d'execució:  
a) De forma prèvia a la firma de l'acta de replantejament (inici de les obres):  
- Es considera (i així es dedueix de la lectura del projecte específic d'instal·lacions elèctriques) que s'ha resolt convenientment la connexió a la xarxa elèctrica general (xarxa de mitjana tensió) de l'empresa subministradora i que tots els costos derivats que se'n deriven (tant d'obres com de gestió) es troben inclosos en el pressupost del projecte. Es considera, per tant, que l'agent urbanitzador ha resolt i concretat amb Iberdrola les condicions de subministrament i connexió per al sector, i que les condicions esmentades estan previstes en el projecte d'urbanització.  
- L'empresa adjudicatària de les obres presentarà de forma prèvia a la firma de l'acta de replantejament, un pla de control de qualitat per a les obres, incloent-hi també aquelles proves específiques de la xarxa de subministrament (proves de càrrega, neteja i desinfecció), sanejament (inspecció amb cambra), xarxes elèctriques i d'enllumenat (radar etc.) i totes les proves o assajos que calguen per a la correcta recepció de les obres, que serà valorat per un import no superior a l'1% del PEM de les obres d'urbanització; el contractista adjudicatari correrà a càrrec de les depeses de les proves esmentades o assajos segons l'article 8.16 del plec de prescripcions tècniques particulars.  
- S'entenen valorades i incloses en el projecte d'urbanització totes les obres necessàries de connexió de les xarxes de sanejament, subministrament, telefonia i telecomunicacions, incloses possibles ampliacions de bombaments existents i receptors dels cabals produïts pel sector que calguen, així com operacions de connexió de la xarxa de subministrament, arquetes i peces necessàries.  
b) Durant la fase d'execució de les obres s'estableixen les següents condicions i puntualitzacions, sense que cap d'elles supose un increment en els costos d'urbanització:  
- S'augmentaran les places d'aparcament destinades a persones amb mobilitat reduïda, en proporció i disposició segons criteri dels serveis tècnics municipals. Es disposaran rampes d'accés directe a la vorera des de les places esmentades, que tindran unes dimensions mínimes de 3,5 x 4,0 metres.  
- Tot el mobiliari urbà que s'ha d'instal·lar en la urbanització requerirà l'aprovació prèvia per part dels serveis tècnics municipals.  
- La saorra natural (subbase granular) podrà ser substituïda per saorra artificial a criteri de l'empresa adjudicatària de les obres.  
- El paviment que s'ha de disposar en els rebaixos de vianants serà de color roig, d'acabat superficial botons, amb l'aprovació prèvia dels serveis tècnics municipals. Es pavimentarà amb este material l'amplària total del rebaix de vianants fins a la façana.  
- La ubicació dels contenidors soterrats podrà ser objecte de revisió i modificació per part dels serveis tècnics municipals, optant per la seua col·locació en banda d'aparcament o voreres, aspecte que es decidirà durant l'execució de les obres.  
- Les tapes de pous de registre i arquetes dels serveis públics disposaran d'una inscripció específica (nom de servei i escut municipal), i hauran de comptar amb l'aprovació prèvia dels serveis tècnics municipals. Les tapes de pou de registre disposara d'un sistema amortidor de soroll.  
- La xarxa de subministrament projectada s'executarà en la seua totalitat, entenent-se incloses les peces especials de qualsevol tipus, que siguen necessàries per al funcionament correcte de la xarxa. Les canonades en rasa es cobriran amb arena fins a almenys 20 centímetres per damunt de la clau del tub. Excepte en el cas que per raons tècniques siga inviable, les conduccions discorreran per la vorera.  
- Els llums de l'enllumenat públic aniran muntats sobre una columna recta, no sobre bàcul.  
- Es respectarà en tot cas l'amplària mínima d'aparcament de 2,50 metres.  
- S'observarà el compliment de la normativa relativa a la supressió de barreres i accessibilitat en el medi urbà, tant les establides en el PGOU com en la legislació autonòmica vigent.  
Conclusions i proposta  
En conseqüència, el tècnic que subscriu proposa:  
1. Aprovar el projecte d'urbanització del sector PP-28 Cala 2amb les condicions anteriorment exposades per a la fase prèvia a l'inici de les obres i per a la fase d'execució.  
No obstant això, la corporació, amb el seu superior criteri, decidirà ...".  
Atés l'article 21.1.j de la Llei 7/1985, Reguladora de les Bases de Règim Local, amb la modificació introduïda per la Llei 11/1999, correspon a l'alcalde president de la corporació la competència per a l'aprovació dels projectes d'urbanització i de reparcel·lació, sent possible la seua delegació en la Comissió de Govern, tal com estableix l'article 21.3 de l'esmentada llei.  
Atés el Decret d'Alcaldia número 1362/1999, mitjançant el qual es va delegar a favor de la Comissió de Govern la competència relativa a l'aprovació dels instruments de gestió urbanística i dels projectes d'urbanització.  
Atés, l'article 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, que literalment expressa: " ... 1. Els òrgans superiors podran advocar per a si el coneixement d'un assumpte la resolució del qual corresponga ordinàriament o per delegació als seus òrgans administratius dependents, quan una circumstància d'índole tècnica, econòmica, social, jurídica o territorial ho facen convenient. En els supòsits de delegació de competències en òrgans no jeràrquicament dependents, el coneixement d'un assumpte podrà ser advocat únicament per l'òrgan delegatori.  
2. En tot cas, l'avocació es realitzarà mitjançant un acord motivat que haurà de ser notificat als interessats en el procediment, si n'hi haguera, amb anterioritat a la resolució final que es dicte.  
Contra l'acord d'avocació no es podrà interposar un recurs, encara que podrà impugnar-se en el recurs que, si pertoca, s'interpose contra la resolució del procediment ...".  
Per això resolc:  
Primer. Advocar la competència per a la resolució del present assumpte atribuïda a la Junta de Govern per raons d'urgència. Esta avocació té caràcter particular sense que tinga efectes a altres pressupostos de fet.  
Segon. Aprovar el projecte d'urbanització del sector PP-28 Cala 2 presentat en data 18 de març de 2003 amb registre d'entrada 2636, per la mercantil Infranostrum, SL, protocol·litzat mitjançant la documentació presentada en data 20 de desembre de 2006 amb registre d'entrada 16697...»  
Contra la present resolució, i únicament respecte d'aquells interessats que no hagen sigut notificats en la forma establida en la llei, es podrà interposar amb caràcter potestatiu el recurs de reposició davant del mateix òrgan, en el termini d'un mes a partir de la publicació del present edicte en el Diari Oficial de la Comunitat Valenciana, de conformitat amb el que estableix l'article 107 de la Llei de Règim Jurídic de les Administracions Públiques i Procediment Administratiu Comú. Al mateix temps, i de conformitat amb el que estableix l'article 10, 25 i concordants de la Llei 29/1998, de 13 de juliol, Reguladora de la Jurisdicció Contenciosa Administrativa, podrà interposar-se un recurs contenciós administratiu, en el termini de dos mesos a partir de la publicació del present edicte en el Diari Oficial de la Comunitat Valenciana davant del Jutjat Contenciós Administratiu d'Alacant. Durant el mes d'agost no transcorrerà el termini per a interposar un recurs contenciós administratiu. Això sense perjudici que es puga interposar qualsevol altre que s'estime procedent.  
Cosa que faig pública als efectes oportuns.  
La Vila Joiosa, 20 de març de 2007.- El regidor delegat d'Urbanisme i Nucli Històric: Amadeo Sánchez Martínez.